Zenta Irena Tenisonaitė-Hellemans

Zenta Irena Tenisonaitė–Hellemans (; 1925 m. sausio 10 d. Stalge (dab.Plungės raj.) – 2001 m. kovo 11 d. Edegeme)In memoriam – Belgijoje gyvenusi lietuvių poetė, vertėja ir dailininkė.

 Biografija 
Gimė ir augo žinomo Lietuvos miškininko Aleksandro Tenisono šeimoje, tėvas paruošė ją mokslui Telšių gimnazijoje. Sėkmingai išlaikiusi brandos egzaminus, ji studijavo mediciną Vytauto Didžiojo universitete. 1941 m. liepos mėn. 19 d., Telšiuose, jos motina Aldona Tenisonienė Lietuvos Respublikos vardu nuteista mirtimi.https://silviafoticom.files.wordpress.com/2018/12/LCVA-fR-1441-a2-b1-l9-MinaAbelovieneMirtiesBausme.jpghttps://silviafoticom.files.wordpress.com/2018/11/19580726-komunizmoausra-l2-3-karolaukoteismas.jpgStasė Niūniavaitė. Jaunystė su žemaičių rašytojų sambūrio ąžuolais Artėjant Antrojo pasaulinio karo frontui, 1944 m. su tėvu pasitraukė į Vokietiją ir glaudėsi pabėgelių stovyklose. Ištekėjusi už flamando Georg'o Hellemans'o, 1945 m. gruodžio mėn. persikėlė gyventi į Belgiją.

 Kūryba 
Dar būdama gimnaziste susidomėjo poezija, jos eilėraščiuose vyravo meilės tema. Jau iš Antverpeno siuntė savo kūrybą į lietuvių išeivių leidinius: „Pradalges“, „Laiškus lietuviams“ ir kt. Skelbė ne tik eilėraščius, bet ir vertimus, literatūrinius straipsnius. Išleido kelias knygas pasirašydama Zenta Tenisonaitė arba Zenta Tenison.  

Kartu gyveno tėvas, kuris taip pat bendradarbiavo lietuviškoje emigrantų spaudoje. Jis vertė grožinę literatūrą į lietuvių ir flamandų kalbas, išleido prisiminimų knygą „Žemaitijos girių takais“. Savo ir tėvo kūrybinį palikimą Zenta Tenisonaitė perdavė Maironio lietuvių literatūros muziejui Kaune. 

1981 m. Z.Tenisonaitė–Hellemans pradėjo mokytis piešti ir tapyti, sukurtus paveikslus demonstravo ir Lietuvoje.  

Bibliografija
 Brief van Zenta Tenison aan Gerrit Kamphuis 23 KAMP Correspondentie, 1970
 Pavasaris ir aš: eilėraščiai. – London: Nida, 1973 
 Šviesos iliuzijos. – London: Nida, 1975 (Viršelį piešė pati autorė)
 Tretieji vainikai: lietuvių poezija išeivijoje 1944–1974. (Išspausdinti ir keli Zentos Tenisonaitės eilėraščiai) – Chicago (Ill.): Dialogas, 1975
 Vieniši vėjo vaikai. – London: Nida, 1979

Vertimai
 Een steen heeft geen hart. – Brugge: Orion-Desclée de Brouwer, 1971 (Lietuvių poetų antologija)
 XX-jo amžiaus Nederlandų poezijos rinktinė. – London: Nida, 1973
 Felix Timmermans. Adagio (Eilėraščiai). (Mecenatas – Ministerie van Nederlandse Cultuur, parėmė  Lietuvos miškininkų draugija išeivijoje.) –  Brussel: 1980

Išnašos

Šaltiniai
 Zenta Tenisonaite, Hellemans

 Nuorodos: Zentos Tenisonaitės eilėraščiai, 
 paskelbti leidinyje „Laiškai lietuviams“, 1972 m. Nr. 8;
 paskelbti leidinyje „Laiškai lietuviams“, 1974 m. Nr. 1.

Kategorija:Lietuvos poetai
Kategorija:Lietuvos vertėjai
Kategorija:Belgijos lietuviai